《黄鹂词》
清代·李士桢

楚郊三月多黄鹂，飞上绿杨高树枝。身轻舌巧羽毛丽，一点深黄露烟际。

趋时应节最善啼，画帘东畔金塘西。河蒲茸茸吹粉雨，日斜夹看歌童舞。

羁雌几度感黄袍，紫燕前头避伯劳。凤城箫管听离别，杜宇声传蜀冈血。

樊姬墓草纪南门，客望天涯正断魂。梁家贵主园林畔，荆棘风摇鹧鸪叹。

可怜昙首泪双悬，美人寂寞花凌乱。

作者简介：李士桢，字广成，号东田，番禺人。嘉庆辛酉拔贡。有《青梅巢诗钞》。